Case ID: 1098599
Sentence 69: Odur ki, məhkəmə kollegiyası kassasiya şikayətinin dəlilləri ilə qismən razılaşır və belə qənaətə gəlir ki, apellyasiya məhkəməsinin mübahisələndirilən qərarı dəyişdirilməsi, Məhkum Azərbaycan Respublikası Cinayət Məcəlləsinin 331.2-ci maddəsi ilə təyin edilən 05 (beş) ay müddətinə azadlıqdan məhrum etmə cəzasının müddətinin aşağı endirilməsi qanuni, əsaslı və ədalətlidir.Beləliklə, kassasiya kollegiyası Məhkum törətdiyi cinayətin xarakterini və ictimai təhlükəlilik dərəcəsini, işin hallarını, məhkumun şəxsiyyətini, hadisələrin təsadüfi axan zəminində ilk dəfə böyük ictimai təhlükə törətməyən cinayət törətməsini, təqsirini etiraf edib istintaq orqanı ilə əməkdaşlıq etməsini, əvvəllər məhkum olunmamasını, törətmiş olduğu cinayət əməlini səmimi etiraf edərək əməlindən səmimi peşmançılıq çəkməsini, zərərçəkmiş şəxsdən üzr istəyərək onunla barışmasını, zərərçəkmiş şəxsin ondan heç bir tələb və şikayətinin olmamasını, xidmət etmək arzusunda olmasını, xidmət yeri üzrə müsbət xarakterizə olunmasını, cinayətin baş verdiyi vaxtdan keçən uzun müddət ərzində başqa hüquqpozma hallarına yol verməməsini, həmçinin Laçın rayonundan məcburi köçkün ailəsi olmasını cəzasını yüngülləşdirən hallar kimi və cəzanı ağırlaşdıran halın olmamasını nəzərə alaraq, habelə təyin olunmuş cəzanın məhkumun islah olunmasına və onun ailəsinin həyat şəraitinə təsirini nəzərə alaraq, eləcə də məhkum və başqa şəxslər tərəfindən yeni cinayətlərin törədilməsinin qarşısını almaq və cəzanın qanunla müəyyən olunmuş məqsədini təmin etmək üçün kassasiya şikayətinin qismən təmin edilməsini, Gəncə Apellyasiya Məhkəməsinin Hərbi kollegiyasının 20 noyabr 2019-cu il tarixli qərarının dəyişdirilməsini, Məhkum Azərbaycan Respublikası Cinayət Məcəlləsinin 331.2-ci maddəsi ilə təyin edilən 05 (beş) ay intizam xarakterli hərbi hissədə saxlama cəzasının müddətinin aşağı endirilməsinin qanuni, əsaslı və ədalətli olması qənaətinə gəlir.